VS001038
Datum: 1993-07-28T02:00:00.000+02:00
datum_sodbe_i_stopnje: 1999-11-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 2140000 SIT
opombe: II Ips 575/2001. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Kovinostrugar.

## Škodni dogodek

Poškodoval se je kot vojaški obveznik med izvajanjem vaje premagovanje pehotnih ovir, ko mu je pri preprijemanju na oviri (tarzanki) zdrsnilo.

## Poškodba

Zlom leve koželjnice na tipičnem mestu, odlom stiloidnega nastavka leve podlaktnice, stanje po korektivni osteotomiji koželjnice, stanje po osteosintezi stiloidnega nastavka podlaktnice in kasneje artroza levega zapestnega sklepa.

## Telesne bolečine

900000 SIT Hude 5 dni, občasne hude 10 dni, srednje hude 3 tedne, občasne srednje hude 5 tednov, lahke do konca leta 1993, občasne lahke, predvsem pri obremenjevanju levega zapestja, pri dlje časa ponavljajočih se gibih, ob neposrednem pritisku na ulnarno stran zapestja in ob spremembah vremena ima še vedno.

#### Hospitalizacija

11 dni; dve operaciji v splošni anesteziji.

#### Ambulantno zdravljenje

17-krat kontrole pri specialistu, 20-krat pri splošnem zdravniku.

#### Rehabilitacija

30-krat fizioterapija v zdravstvenem domu.

#### Nevšečnosti med zdravljenjem

9-krat izpostavljen ionizirajočemu sevanju. 4 tedne mavec na levi zgornji okončini; 6 tednov radius longeta.

## Strah

40000 SIT Kratkotrajen, dokaj intenziven sekundarni strah.

## Zmanjšanje življenjske aktivnosti

1200000 SIT 10-odstotno ZŽA. En mesec po poškodbi je bil nesposoben za vse fizične aktivnosti, sedaj mu je ostala omejena in boleča gibljivost levega zapestja v vseh smereh, posebno v radialni deviaciji pa je praktično zavrta. Manj sposoben je za vsa dela in aktivnosti, ki zahtevajo obremenjevanje zgornjih ekstremitet, posebno dvigovanje in prenašanje bremen in ponavljajoče se gibe zapestja. Zaradi posledic poškodb je moral menjati poklic kovinostrugarja in se je dodatno izobrazil za strojnega tehnika.

---

ZOR člen 200, 203